# Comissió Pontifícia per l'Estat de la Ciutat del Vaticà

La Comissió Pontifícia per a l'estat de la Ciutat del Vaticà (italià: Pontificia Commissione per lo Stato della Città del Vaticano) és el cos legislatiu de la Ciutat del Vaticà. Està format pel President de la Governació, qui és també President de la Comissió Pontifícia i set cardenals més nomenats pel Papa per a un període de 5 anys.
La Comissió Pontifícia va ser creada el 1939 per Pius XII. Les lleis i regulacions proposades per la Comissió han de ser sotmeses al Papa mitjançant la Secretaria d'Estat abans que es facin públiques i prenguin efecte. Les lleis, reglaments i instruccions emeses per la Comissió són publicades a l'Acta Apostolicae Sedis.
A més del seu paper legislatiu, el President de la Governació de l'estat de la Ciutat del Vaticà, que des de l'1 d'octubre de 2021 és el cardenal Fernando Vérgez, ha estat delegat com una autoritat executiva per l'estat de la Ciutat del Vaticà pel Papa.

## Membres
### Actuals

Des del 2023, el President i els membres són els següents:
| Càrrec | Nom | Estat | Altres càrrecs |
| President | Cardenal Fernando Vérgez Alzaga, L.C. | Espanya | President de la Governació de la Ciutat del Vaticà |
| Membres | Cardenal Kevin J. Farrell | EUA | Camerlengo de la Santa Església Romana Dicasteri per als Laics, la Família i la Vida |
| Membres | Cardenal Giuseppe Petrocchi | Itàlia | Arquebisbat de l'Aquila |
| Membres | Cardenal Stanisław Ryłko | Polònia | Arxiprest de la Basílica de Santa Maria Major |
| Membres | Cardenal Leonardo Sandri | Argentina | Prefecte del Dicasteri per a les Esglésies Orientals |
| Membres | Cardenal Arthur Roche | RU | Prefecte del Dicasteri per al Culte Diví i la Disciplina dels Sagraments |
| Membres | Cardenal Mauro Gambetti | Itàlia | Vicari General de la Ciutat del Vaticà President de la Fàbrica de Sant Pere |
| Membres | Germana Raffaella Petrini | Itàlia | Secretari General de la Governació de la Ciutat del Vaticà |

### Anteriors membres

* Giovanni Lajolo, President entre el 15 de setembre de 2006 I l'1 d'octubre de 2011
* Edmund Szoka, President entre el 15 d'octubre de 1997 i el 15 de setembre de 2006
* Rosalio Lara, President entre el 31 d'octubre de 1990 i el 15 d'octubre de 1997

### Presidents de la Governació de l'Estat de la Ciutat del Vaticà

| Núm. | Nom | Termini | Durada |
| 1 | Nicola Canali (1874–1961) | 20 de març de 1939 - 3 d'agost de 1961 | 22 anys, 136 dies |
| 2 | Amleto Giovanni Cicognani (1883–1973) | 12 d'agost de 1961 - 30 d'abril de 1969 | 7 anys, 261 dies |
| 3 | Jean-Marie Villot (1905–1979) | 2 de maig de 1969 - 9 de març de 1979 | 9 anys, 311 dies |
| 4 | Agostino Casaroli (1914–1998) | 28 d'abril de 1979 - 8 d'abril de 1984 | 4 anys, 346 dies |
| 5 | Sebastiano Baggio (1913–1993) | 8 d'abril de 1984 - 31 d'octubre de 1990 | 6 anys, 206 dies |
| 6 | Rosalio Lara (1922–2007) | 31 d'octubre de 1990 - 15 d'octubre de 1997 | 6 anys, 349 dies |
| 7 | Edmund Szoka (1927–2014) | 15 d'octubre de 1997 - 15 de setembre de 2006 | 8 anys, 335 dies |
| 8 | Giovanni Lajolo (1935) | 15 de setembre de 2006 - 1 d'octubre de 2011 | 5 anys, 16 dies |
| 9 | Giuseppe Bertello (1942) | 1 d'octubre de 2011 - 1 d'octubre de 2021 | 10 anys |
| 10 | Fernando Vérgez Alzaga (1945) | 1 d'octubre de 2021 - present | - |

## Referències

* ↑ «Pontifical Acts - 1 June 2013». Vatican Information Services (VIS). [Consulta: 4 juny 2013].
* 1 2 3 Joan Pau II. «Fundamental Law of Vatican City State (anglès)». Ciutat del Vaticà, 26-11-2000. Arxivat de l'original el 2008-02-26. [Consulta: 12 agost 2007].
* ↑ «Legislative and executive bodies». Vatican City State. Arxivat de l'original el 2012-09-21. [Consulta: 12 agost 2007].
* ↑ «Organi di Governo». [Consulta: 25 maig 2023].

## Vegeu també

* Politica de la Ciutat del Vaticà

## Enllaços externs

* Estat de la Ciutat del Vaticà Arxivat 2014-05-29 a Wayback Machine. (castellà)
* GCatholic.org